62017TO0529_INF
A Törvényszék végzése (nyolcadik tanács), 2025. január 22. –Blasi Gómez és társai kontra ESZT
(T‑529/17. sz. ügy) (
1
)
„Megsemmisítés iránti kereset – Gazdaság‑ és monetáris politika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – A Banco Popular Español szanálási programja – Keresettel nem megtámadható jogi aktus – Nyilvánvaló elfogadhatatlanság”
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Az Egységes Szanálási Testület (ESZT) szanálási programot elfogadó határozata – Hatálybalépés – Kötelező joghatások kiváltásának hiánya – Kizártság
(EUMSZ 263. cikk; 806/2014 európai parlamenti és tanácsi rendelet, 18. cikk, (1)–(8) bekezdés, és 30. cikk, (1) és (2) bekezdés)
(lásd: 13., 14. pont)
Rendelkező rész
1)
A Törvényszék a keresetet mint nyilvánvalóan elfogadhatatlant elutasítja.
2)
A Spanyol Királyság, az Európai Bizottság, a Banco Santander, SA, a Banco Popular Español, SA, valamint a Construcciones Castadón, SL és a mellékletben megnevezett további természetes és jogi személyek beavatkozási kérelmeiről nem szükséges határozni.
3)
A Törvényszék Carlos Blasi Gómezt, María Dolores Cruells Torellót és az Asociación Independiente de Afectados por el Populart (AIAP) kötelezi a saját költségeik, valamint az Egységes Szanálási Testület (ESZT) részéről felmerült költségek viselésére.
4)
A Spanyol Királyság és a Bizottság maga viseli a beavatkozási kérelmekkel kapcsolatos saját költségeit.
5)
A Banco Santander maga viseli a beavatkozási kérelmekkel kapcsolatban felmerült saját költségeit, valamint a Banco Popular Español részéről felmerült költségeket.
6)
A Construcciones Castadón és a mellékletben megnevezett további természetes és jogi személyek maguk viselik a beavatkozási kérelmeikkel kapcsolatos saját költségeiket.
(
1
)	HL C 369., 2017.10.30.